Anisa Shaheed

Anisa Shaheed (Afganistan, 1986 ) kazetaria da, eta 2010eko hamarkadan Afganistanen izandako giza eskubideen urraketak, indarkeria eta ustelkeria azaldu zituen TOLOnews bidez.

 Bizitza 
Anisa Shaheed Afganistango talibanen erregimen islamiarraren menpe hazi zen eta hauek erori ostean 2001. urtean unibertsitatera joan zen.

 Lan ibilbidea 
2009. urtean hasi zuen bere kazetaritza ibilbidea. Cheragh Daily Newspaper-en erreportari eta Hindu Kush News-eko albisteen buru jardun zuen lehenengo, eta gero TOLOnews telebista kate independentean hasi zen 2009. urtean. TOLOnews-eko albistegiaren buru izatera heldu zen, baina geroago, berriro ere informazio gehiago ematea erabaki zuen. Kazetari askok herrialdea utzi ostean informatzen jarraitu zuen.

2021. urteko abuztuaren 15ean Afganistandik alde egin zuen, talibanak boterera itzuli eta kazetari eta emakume izatearren mehatxuak jaso eta gero.

Ameriketako Estatu Batuetako erbestetik, eta langile autonomo gisa, Anisa Shaheedek Afganistani buruzko estaldura ematen jarraitzen du.

 Lan nabarmenak 
Berak egindako erreportaje batzuei esker funtzio altuko kargugabetzeak, prozesamenduak eta kartzelaratzeak izan dira. 

 2019. urteko hauteskunde presidentzialetako iruzurra salatu zuen eta horren ondorioz hainbat goi funtzionario, hauteskunde batzordeetako buruak barne, auzipetu eta kartzelaratu egin zituzten.
 Afganistango bankurik handienetako baten ustelkeria salatu  zuen, eta akziodun nagusietako bat auzipetu eta kartzelaratua izan zen, 37 milioi dolar bidegabe erabiltzea egotzita.

 22 pertsona hil ziren ospitale baten kontrako eraso terrorista estali zuen, besteak beste, umeak erditzen ari zirenean tiroak jaso zituzten emakumeak.
 COVID-19 pandemiak iraun zuen bitartean agerian utzi zuen Afganistango gobernuak eskas kudeatu zituela gaixotasunari aurre egiteko baliabideak. 2020. urteko txostenak goi-funtzionarioak kargutik kentzea eragin zuen, besteak beste, gobernuko ministro bat, ministrorde bat eta ospitaleetako zuzendari batzuk.
 Abdul Rashid Dostrum Afganistango lehen presidenteordeak egindako sexu indarkeria azaleratu zuen, funtzionarioa kargugabetu eta gero Turkiara deportatu zuten. Bere laguntzaileetako batzuk auzipetu eta kartzelaratu egin zituzten.

 Sariak eta aitorpenak 

 2022. urtean Kazetarien Nazioarteko Zentroak emandako Knight Kazetaritzako Nazioarteko Saria.
 2021. urtean Urteko kazetaria eta adierazpen askatasunaren aurpegia, Afganistango Adierazpen Askatasunaren Sareak izendatua.
 2021ean 100 Women BBC

 2020. urtean Mugarik Gabeko Erreportariek koronabirus denboran egindako lana aitortu zuten. 1.700 izendapenen artetik aukeratua izan zen. Zehazki, maiatzean Kabulgo Ospitaleko amatasun gelari egindako erasoaren eta Afganistango gobernuaren COVID-19ak eragindako pandemiaren kudeaketa txarraren inguruan dituen informazioak azpimarratu zituen.

 Erreferentziak 

 Kanpo estekak 


Kategoria:Afganistango emakumeak
Kategoria:Kazetariak
Kategoria:Emakume kazetariak
Kategoria:Afganistango kazetariak
Kategoria:100 Emakume (BBC)
Kategoria:Gizabanako biziak